L'Ajuntament de Sagunt ja ha començat amb les obres de renovació de la barana del pont Bru i Vidal
21 d’octubre 2015

![Imagen 1](/media/mzodykn4/89-c_puente-bru-i-vidal.jpg)![Imagen 2](/media/0dsh22l1/90-c_puentebruividal.jpg)

​![](/es-va/Actualidad/PublishingImages/Octubre 2015/89 c_Obras Puente Bru i Vidal Sagunto.jpg)  

L'Ajuntament de Sagunt ja ha començat amb les obres de renovació de la barana de protecció del pont Bru i Vidal. La Junta de Govern Local va adjudicar el contracte d'obres a l'empresa GIVASA S.A per un total de 28.984 euros per a garantir la seguretat dels ciutadans.

El regidor delegat de Manteniment, Pepe Gil ha informat que **“ja s'està procedint al canvi de la barana del pont Bru i Vidal, els retards han vingut condicionats per l'empresa adjudicatària del contracte perquè li va costar més temps de l'esperat preparar la barana que és molt similar a les altres”.** Gil ha afegit que **“Les obres estaran acabades, teòricament, a meitat de la setmana que ve i en estes s'inclou eliminar la barrera de seguretat que hi ha entre la barana i la calçada”.** El regidor delegat de Manteniment ha explicat que **“l'eliminació d'este guarda rail no suposa cap perill ja que cap pont té este tipus d'elements i, a més, aconseguirem que este pont tinga millor aspecte”.** 

**![](/es-va/Actualidad/PublishingImages/Octubre 2015/90 c_pbiv2.jpg)  
**

 

Els tècnics de Manteniment van detectar que la barana es trobava molt degradada per la corrosió en tots dos marges del pont. Per aquest motiu, i pel continu tràfic per als vianants existent, es va procedir a l'adjudicació del contracte menor que ha permès dur a terme el desmuntatge de la barana, la reparació de la zona d'ancoratge, el replanteig dels nous suports, la fixació de plaques de seient i, finalment, l'assemblatge i la col·locació d'una nova barana per als vianants, que es compondrà de mòduls idèntics de 6 metres de longitud.

  
Aquest pont és un dels més utilitzades pels vianants per a creuar des del centre històric, a l'altura del col·legi Cronista Chabret, a la urbanització del Nord del riu Palancia, i és utilitzada tant pels residents de la zona, com els usuaris dels centres educatius, esportius i comercials.

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-ja-ha-comencat-amb-les-obres-de-renovacio-de-la-barana-del-pont-bru-i-vidal/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-ja-ha-comencat-amb-les-obres-de-renovacio-de-la-barana-del-pont-bru-i-vidal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-ja-ha-comencat-amb-les-obres-de-renovacio-de-la-barana-del-pont-bru-i-vidal/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-ja-ha-comencat-amb-les-obres-de-renovacio-de-la-barana-del-pont-bru-i-vidal/)